# Ot Lausunto / Against Hate -hankkeen suositukset viharikosten ja vihapuheen vastaiseen työhön

Sisältyvätkö luonnokseen viharikosten ja vihapuheen vastaisen työn keskeiset tavoitteet?

Vammaisten henkilöiden oikeuksien neuvottelukunta katsoo, että keskeistä on tunnis-taa, ennaltaehkäistä ja puuttua tehokkaasti vihapuheeseen. Kaikkiin näihin on kiitet-tävästi suosituksia. Tavoitteet ovat kannatettavia ja oikeansuuntaisia. Joiltain osin ne ovat päällekkäisiä, eivätkä kaikilta osin tavoita viharikosten ja vihapuheen ilmiöiden koko kirjoa (ks. tarkemmin muut vastaukset).

Puuttuuko jotain tavoitteita?

Suositusten pohjaksi tulisi tarkemmin eritellä vihapuheen piirteitä eri syrjinnän vaa-rassa olevien ryhmien osalta. Tämän jälkeen tulisi määritellä eri ryhmien kannalta keskeiset tahot, joille koulutusta, tiedotusta ja toimenpiteitä kohdennetaan.

Tehdyn selvityksen mukaisesti vammaisiin henkilöihin kohdistuva vihapuhe on usein sanallisia tekoja tuntemattomilta. Jopa puolet vihapuheesta tulee terveyden- ja sosi-aalihuollon työntekijöiden taholta ja neljäsosa muilta viranomaisilta. Vammaiset henkilöt kokevat syrjintää palvelutilanteissa. (Owalgroup 2018 Selvitys vihapuheesta ja häirinnästä ja niiden vaikutuksista) Nämä ja muiden raporttien ja selvitysten sa-mantyyppiset tulokset tulisi huomioida toimenpiteitä kohdennettaessa.

Saavutetaanko tavoitteet kuvatuilla toimenpiteillä? Puuttuuko keskeisiä toimenpiteitä tai kohderyhmiä?

Jatkotyössä tulisi tarkemmin pohtia asiaa eri syrjinnän vaarassa olevien ryhmien nä-kökulmista.

Tavoitteen 2 osalta jatkotyössä on tarpeen selvittää, tulisiko rikoslaissa olla erikseen sääntely viharikoksista.

On tärkeää arvioida, mitkä ovat oppilaitoksissa kaikkein tehokkaimmat ja vaikutta-vimmat keinot puuttua syrjintään ja häirintään.

Varhaiskasvatuksen osalta tulisi jatkotyössä pohtia, mikä on varhaiskasvatusyksiköissä vaikuttava ja tarkoituksenmukainen tapa toteuttaa yhdenvertaisuuden edistämisteh-tävää.

Mikäli yhdenvertaisuuslakiin tehdään muutos, jonka mukaan yhdenvertaisuusvaltuu-tettu voi viedä asian yhdenvertaisuus- ja tasa-arvolautakuntaan uhria nimeämättä, tulee huolehtia siitä, että asiassa huolehditaan molempien osapuolien oikeusturvan toteutumisesta.

Tavoitteessa 3 avataan hyvin uhrien asemaa ja uhrien kokemusta siitä, että viran-omaiset eivät välttämättä tunnista vihamotiivia. Kohdassa olisi myös tärkeä huomioi-da YK:n vammaisyleissopimuksen velvoitteet oikeussuojan saavutettavuudesta (ks. vastaus viimeiseen kysymykseen ja vammaisyleissopimuksen 13 artikla) ja vammaisen uhrin asema ja siinä erityisesti huomioitavat asiat.

Tarpeen on lisätä ymmärrystä siitä, mitä vihapuhe on ja miten sitä ehkäistään. Koulu-tus on tärkeä elementti tässä, ja jotta tavoitteeseen päästäisiin, olisi huolehdittava riittävästä rahoituksesta ja resursoinnista koulutuksen järjestämiseen.

Millaista tietoa tarvittaisiin, joka auttaisi puuttumaan tehokkaammin viharikoksiin ja/tai vihapuheeseen?

Kuten suosituksissa on ehdotettu, olisi tarkoituksenmukaista, että olemassa olisi yksi taho, joka koordinoisi kansallista vihapuheen vastaista työtä tavoitteena valtavirtais-taa vihapuheen ja syrjinnän vastainen työ osaksi eri tahojen toimintaa.

Muita ehdotuksia?

Vammaisten henkilöiden oikeuksien neuvottelukunta VANE kiittää lausuntopyynnöstä. VANEn tehtävänä on edistää YK:n vammaisten henkilöiden oikeuksien yleissopimuk-sen kansallista toimeenpanoa, ja neuvottelukunta keskittyy lausunnossaan siihen, kuinka hyvin YK:n vammaisyleissopimuksen mukaiset velvoitteet ja vammaisten hen-kilöiden oikeudet on esityksessä huomioitu. VANE haluaa korostaa, että yleissopimus on voimassa lakina ja se tulisi huomioida myös näissä suosituksissa.

YK:n vammaisyleissopimus velvoittaa sopimuspuolet lisäämään tietoa vammaisten henkilöiden oikeuksista ja se kieltää kaiken syrjinnän vammaisuuden perusteella. Suomen valtion on sopimuspuolena toteutettava kaikki asianmukaiset lainsäädännöl-liset, hallinnolliset ja muut toimet yleissopimuksessa tunnustettujen oikeuksien täy-täntöönpanemiseksi. Yleissopimus velvoittaa myös tekemään kaikki asianmukaiset toimet, joilla poistetaan henkilön, järjestön tai yksityisen yrityksen vammaisuuden perusteella harjoittama syrjintä.

Esteettömyys ja saavutettavuus ovat yleissopimuksen keskeisiä läpileikkaavia periaat-teita, ja ne on nähtävä myös edellytyksenä muiden oikeuksien toteutumiselle.

YK:n vammaisyleissopimuksessa kiinnitetään erityistä huomiota vammaisten naisten ja vammaisten tyttöjen erityisen haavoittuvaan asemaan ja heihin kohdistuvaan mo-niperusteiseen syrjintään. Myös vammaisten lasten oikeuksiin kiinnitetään erityistä huomiota. THL:n kouluterveyskyselyn (2017) mukaan vammaiset nuoret kokivat muita useammin kiusaamista, syrjintää ja väkivaltaa. Tämä olisi hyvä huomioida myös vihapuheen vastaisessa työssä.

YK:n vammaissopimuksen yksi keskeinen periaate on vammaisten henkilöiden osallis-taminen kaikkeen heitä koskevaan päätöksentekoon vammaisjärjestöjen kautta. VA-NE korostaa, että jatkotyössä ja toimeenpantaessa näitä suosituksia on tärkeää osallistaa sekä VANE että vammaisjärjestöt tehtävään työhön.

Vammaisyleissopimuksessa velvoitetaan sopimusvaltiot niin ikään huolehtimaan oi-keussuojan saavutettavuudesta mukaan lukien se, että vammaisille henkilöille järjes-tetään mukautukset, joilla helpotetaan heidän tehokasta osallistumistaan oikeudelli-siin menettelyihin. Osana tätä sopimuspuolten tulee edistää muun muassa poliisin asianmukaista koulutusta.

VANE pitää hyvänä sitä, että esteettömyys ja saavutettavuus on mainittu suosituksissa. Niiden merkitystä pitäisi kuitenkin avata, jotta ne ymmärrettäisiin laajasti eri tavoin vammaisten henkilöiden kannalta. Tässä tulisi huomioida esimerkiksi oikeus saada tietoa oikeuksista selkokielellä tai viittomakielellä sekä saavutettavassa muodossa.

VANE katsoo, että yleiselle tasolle jäävät suositukset eivät täysin tavoita vihapuhetta laajana eri ihmisryhmiin kohdistuvana ilmiönä. Suositukset toki koskevat kaikkia syr-jintäperusteita, mutta olisi tarpeen avata tekstissä, mitä nämä eri syrjintäperusteet ovat, ja mitä erityispiireteitä liittyy esimerkiksi vammaisiin henkilöihin kohdistuvaan vihapuheeseen ja syrjintään.

Vammaisten henkilöiden oikeuksien neuvottelukunta

Riitta Burrell Tea Hoffrén

puheenjohtaja vs. pääsihteeri

LIITTEET

JAKELU

TIEDOKSI